
Comisia pentru buget, finanţe şi bănci

Bucureşti 28.02.2002

Nr.22/89

Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea şi completarea art.21 din Legea nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, cu care comisia noastră a fost sesizată în fond cu adresa Biroului Permanent nr.29 din 24 februarie 1997.

PREŞEDINTE,

Prof.dr. Florin Georgescu

RAPORT

asupra propunerii legislative pentru modificarea şi completarea art.21 din Legea nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României

In urma reexaminării propunerii legislative pentru modificarea şi completarea art.21 din Legea nr.53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, în şedinţa din 28 februarie 2002, comisia a hotărât, în unanimitate, că aceasta nu poate fi acceptată, şi propune Plenului Camerei Deputaţilor, respingerea întrucât prevederile art.21 din Legea nr.53/1991 au fost modificate şi completate, regăsindu-se în prevederile Legii nr.53/1991, republicată în 1993 şi publicată în Monitorul Oficial al României, Partea I nr.220 din 8 septembrie 1993.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Daniel Ionescu

Experţi parlamentari:

Onete Alexandru

Popescu Luminiţa
1

